पेली संदडी

पेली संदडी (अंग्रेज़ी: Wedding Celebration) 2021 की भारतीय तेलुगु भाषा की एक संगीतमय रोमांटिक कॉमेडी फिल्म है। यह फिल्म के राघ्वेन्द्र राव की देखरेख में नवोदित गौरी रोनांकी द्वारा निर्देशित तथा माधवी कोवेलामुदी, शोबू यारलागड्डा और प्रसाद देविनेनी द्वारा निर्मित है। फिल्म में रोशन मेका, श्रीलीला और शिवानी राजशेखर मुख्य भूमिका में हैं।

यह फिल्म 1996 में आई इसी नाम की फिल्म का आध्यात्मिक सीक्वल है। इस फिल्म से राघ्वेन्द्र राव (जिन्होंने पिछली फिल्म का निर्देशन किया था) ने अभिनय में तथा श्रीलीला ने तेलुगू फिल्म में पदार्पण किया। फिल्म को पहले सितंबर 2021 में रिलीज करने की योजना थी लेकिन भारत में कोविड-19 महामारी के कारण इसे स्थगित कर दिया गया। 15 अक्टूबर 2021 को इसे रिलीज़ किया गया।
प्रतिक्रिया
द टाइम्स ऑफ इंडिया के थडागथ पाथी फिल्म को 5 में से 2.5 स्टार देते हुए लिखते है, "पेली सैंदडी एक देखने लायक फिल्म है जिसमें मुख्य कलाकार अपनी क्षमता का परिचय दे रहे हैं लेकिन किसी भी तरह की नई या तार्किकता की उम्मीद मत कीजिए।" ईनाडु में कहा गया है कि साउंडट्रैक और मुख्य कलाकारों का अभिनय फिल्म के सकारात्मक पहलू हैं तथा पटकथा, कहानी और पहला भाग फिल्म के नकारात्मक पहलू हैं। एनटीवी के एक समीक्षक ने फिल्म की पटकथा की आलोचना करते हुए कहा कि इसकी कहानी पुरानी हो चुकी है और राघवेंद्र राव का अभिनय फिल्म के लिए नकारात्मक है।

सन्दर्भ

बाहरी कड़ियाँ


श्रेणी:2021 की फ़िल्में
श्रेणी:भारतीय सीक्वल फ़िल्में
श्रेणी:भारतीय रोमांटिक कॉमेडी फ़िल्में
श्रेणी:तेलुगू फ़िल्में